**Abony Város Önkormányzat Képviselő-testületének**

**A Kaszáló erdő védetté nyilvánításáról és kezeléséről szóló 17/2013. (V.31.) számú önkormányzati rendelete**

(egységes szerkezetben a módosításáról szóló 22/2013 (VIII. 5) önkormányzati rendelettel)

Abony Város Önkormányzatának Képviselő-testülete az Alaptörvény 32. cikk (2) bekezdésében és a természet védelméről szóló 1996. évi LIII. törvény 24. § (1) és 55. § (1) bekezdésében kapott felhatalmazás alapján a következőket rendeli el:

**1.§**

„Kaszáló Erdő helyi védett természetvédelmi terület” elnevezéssel védetté nyilvánítja a Pest megyében, Abony közigazgatási területén lévő, az 1. mellékletben felsorolt ingatlan- nyilvántartási helyrajzi számú területet.

**A rendelet hatálya**

**2.§**

(1) A rendelet területi hatálya kiterjed az 1. mellékletben meghatározott ingatlan-nyilvántartási helyrajzi számú területekre.

(2) A rendelet személyi hatálya kiterjed minden természetes és jogi személyre, jogi személyiséggel nem rendelkező szervezetre, aki állandó vagy ideiglenes jelleggel a területre belép, ott tartózkodik, illetőleg ott a rendelet 2. számú mellékletében rögzített kezelési tervben érintett tevékenységet végez.

**A rendelet célja**

**3. §**

(1)A védetté nyilvánítás célja megőrizni a területen előforduló védett (pl. hengeresfészkű peremizs /*Inula germanica*/, horgas bogáncs /*Carduus hamulosus*/), és közösségi jelentőségű növényfajok (kisfészkű aszat /*Cirsium brachycephalum*/)állományait, illetve a jelölő élőhelyek (1530 pannon sztyeppek és mocsarak, 6250 síksági pannon löszgyepek) jó ökológiai állapotát.

(2) Megőrizni a közösségi jelentőségű állatfajokat, különös tekintettel a kék vércse (*Falco vespertinus*) és a társfészkelő vetési varjú (*Corvus fugilegus*) állományait és a terület további fontos karakterfajait mint; a szalakóta (*Coracias garrulus*), kis őrgébics (*Lanius minor*), tövisszúró gébics (*Lanius collurio*).

(3) Megóvni a terület biológiai sokszínűségét és megőrizni a védett fajok élőhelyéül szolgáló erdő és a szomszédságában lévő gyepterület növény- és állatvilágát.

(4) Biztosítani a területen található védett természeti értékek hosszú távú fennmaradását.

(5) Biztosítani lehetőséget a terület további faunisztikai és florisztikai értékeinek feltárására, valamint az ismert természeti értékek részletes vizsgálatát célzó kutatásokra.

(6) Elősegíteni a természeti értékek folyamatos figyelemmel kísérését, a változások rögzítését.

**Terület-kezelési rendelkezések**

**4. §**

(1)A terület fenntartásáról, természeti állapotának fejlesztéséről, őrzéséről a védetté nyilvánító települési önkormányzat köteles gondoskodni.

(2) A terület természetvédelmi kezelési tervét a 2. melléklet tartalmazza.

**Záró rendelkezés**

**5. §**

E rendelet a kihirdetés napját követő napon lép hatályba.

Kelt: Abony Város Képviselő-testületének 2013. május 30-i ülésén

**Romhányiné dr. Balogh Edit dr. Balogh Pál**

 **polgármester jegyző**

Kihirdetve:2013. május 31.

 **dr. Balogh Pál**

 **jegyző**

1. **melléklet a 17/2013. (V.31.) számú önkormányzati rendelethez**

Az abonyi „Kaszáló erdő helyi védett természetvédelmi terület” az alábbi ingatlanokat foglalja magában:

Az abonyi ingatlan-nyilvántartásban 0139/1, 0139/2, 0139/3, 0140, 0141, 0142, 0143, 0144/1, 0144/2, 0144/3, 0144/4, 0145, 0147/2, 0147/3, 0147/4, 0147/5, 0147/6, 0147/7 helyrajzi-szám alatt felvett ingatlanok.

1. **melléklet a 17/2013. (V.31.) számú önkormányzati rendelethez[[1]](#footnote-1)**

# AZ „ABONYI KASZÁLÓERDŐ” Természetvédelmi terület természetvédelmi kezelési terve

1. **Természetvédelmi gyakorlati célkitűzések**
* Őrizze meg a területen előforduló védett (pl. hengeresfészkű peremizs /*Inula germanica*/, horgas bogáncs /*Carduus hamulosus*/), és közösségi jelentőségű növényfajok (kisfészkű aszat /*Cirsium brachycephalum*/)állományait, illetve a jelölő élőhelyek (1530 pannon sztyeppek és mocsarak, 6250 síksági pannon löszgyepek) jó ökológiai állapotát.
* Őrizze meg a védett, fokozottan védett, közösségi jelentőségű állatfajokat, különösen a kék vércse (*Falco vespertinus*) és a társfészkelő vetési varjú (*Corvus fugilegus*) állományait valamint a terület további fontos karakterfajait, mint a szalakóta (*Coracias garrulus*), kis őrgébics (*Lanius minor*), tövisszúró gébics (*Lanius collurio*).
* Óvja meg a terület biológiai sokszínűségét és őrizze meg a védett fajok élőhelyéül szolgáló erdő és a szomszédságában lévő gyepterület növény- és állatvilágát.
* Biztosítsa a területen található védett természeti értékek hosszú távú fennmaradását.
* Biztosítson lehetőséget a terület további faunisztikai és florisztikai értékeinek feltárására, valamint az ismert természeti értékek részletes vizsgálatát célzó kutatásokra.
* Segítse elő a természeti értékek folyamatos figyelemmel kísérését, a változások rögzítését.
1. **Természetvédelmi stratégiák**
* A természetes és természetközeli gyepek fenntartása különösen legeltetéssel, esetleg kaszálással.
* A degradált, elnádasodott, cserjésedő, beszántott gyepek helyreállítása, a védett, fokozottan védett és jelölő madárfajok fészkelő helyeként számon nem tartott invazív fás (pl. mirigyes bálványfa /*Ailanthus altissiama*/) és lágyszárú gyomfajok (pl. magas aranyvessző */Solidago gigantea/*) visszaszorítása.
* A zárványszántók visszagyepesítése, esetlegesen lucernavetéssel történő hasznosítása, illetve a természetvédelmi oltalom alatt álló peremi szántókon természetbarát szántóföldi gazdálkodás kialakítása.
* A területen megtalálható élőhelyek ökológiai vízkészletének biztosítása a jelenleg még a vizek elvezetését szolgáló csatornákban épített vízszabályozó műtárgyakkal.
* A tájidegen fafajú erdők, ligetek, fasorok fokozatos átalakítása hazai fafajokból álló állományokká, kivéve azokat, amelyek a védett, fokozottan védett és jelölő madárfajok fészkelése szempontjából fontosak.
* A tájkaraktert meghatározó, erdőnek nem minősülő, őshonos fafajokból álló ligetek, facsoportok kímélete, újak kialakítása.
* Az Abony 34 A 34 B 34 C erdőrészletbena terület kiemelt jelentőségű madárfaja, a kék vércse (*Falco vespertinus*) számára zavartalan fészkelőhely fenntartása az ott található vetési varjú (*Corvus fugilegus*) fészektelepen elsődleges fontosságú.
* A gyeptársulások a kék vércsék számára táplálkozó területet jelentenek, így azok természetes állapotának megőrzése stratégiai cél.
1. **természetvédelmi kezelési módok, korlátozások és tilalmak**

A természetvédelmi kezelési módokra, korlátozásokra és tilalmakra vonatkozó előírásokat – a természetvédelmi kezelési tervek készítésére, készítőjére és tartalmára vonatkozó szabályokról szóló 3/2008. (II. 05.) KvVM rendeletben meghatározottak szerint– a 3.1. és 3.2 fejezet tartalmazza.

* 1. **Művelési ághoz nem köthető természetvédelmi kezelési módok, korlátozások és tilalmak**
		1. ***Fajok védelme***
* A természetvédelmi oltalom alatt álló növény- és állatfajok populációinak megőrzését alapvetően élőhelyüknek a 3.1.2., 3.1.3., 3.2.1., 3.2.2., pontokban foglaltaknak megfelelő természetvédelmi kezelésével kell biztosítani.
* A késői magérlelésű, elsősorban a síksági pannon löszgyepekben előforduló védett növényfajok állományait a gyepek kaszálása során a magérlelés biztosítása érdekében a fajok populációinak fennmaradását biztosító mennyiségben kaszálatlanul kell hagyni.
* Az madárfajok védelme érdekében február és szeptember között a kékvércse fészkek 200 méteres körzetében teljes zavartalanságot kell biztosítani.
* Az Abony 34 A 34 B 34 C erdőrészletben meg kell őrizni a kék vércse (*Falco vespertinus*) számára zavartalan fészkelőhelyet biztosító vetési varjú (*Corvus fugilegus*) fészektelepet.
	+ 1. ***Élőhelyek védelme***
* A természetszerű élőhelyek megőrzését alapvetően a 3.1.3., 3.1.4., 3.2.2., 3.2.3., pontokban foglaltaknak megfelelő természetvédelmi kezelésével kell biztosítani.
* A nehezen megközelíthető, kis kiterjedésű, de értékes löszgyep fragmentumokat – pl. mezsgyéken, árokpartokon - legalább kétévente elvégzett kézi tisztító kaszálással kell fenntartani.
* A természetközeli gyepterületeken, fasorokban, facsoportokban a tájidegen, invazív növényfajokat mechanikai, illetve csepegésmentes gyomirtó növényvédőszer-kijuttatási módszerekkel el kell távolítani.
* Kihelyezett mesterséges fészefodút, költőládát tartó fát kivágni tilos.
* Hulladékot a területen hátrahagyni nem lehetséges. Határjelek csak természetes anyagokból (fa) készülhetnek.
	+ 1. ***Vadgazdálkodás***
* A védett területen etetők, szórók, sózók elhelyezése, vadtenyésztés, vadkibocsátás, vadföld létesítése és művelése tilos!
* Vadvédelmi kerítés a védett területen nem létesíthető.
* A varjúfélék gyérítése tilos, a területen élve fogó csapdázásuk sem végezhető!
	+ 1. ***Vízgazdálkodás***
* A terület vízháztartási egyensúlyának megőrzése érdekében a terület szárazodásával járó mindennemű felszíni és felszín alatti vizet érintő vízügyi beavatkozás tilos.
* A területen elhelyezkedő vizes élőhelyek hidrológiai sajátosságait vízvisszatartásokkal közelíteni kell a vízrendezések előtti állapotokhoz**,** törekedni kell az ökológiai szempontból fontos téli-tavaszi vizek minél nagyobb mértékű visszatartására.
	+ 1. ***Közlekedés***
* A területen új közlekedési utat, csapásokat létesíteni tilos.
* Az természetvédelmi kezeléssel, erdő- és vadgazdálkodással összefüggő gépjármű és erőgép használat csak a munkavégzéssel összefüggésben, fokozott körültekintéssel történhet.
	+ 1. ***Természetvédelmi infrastruktúra***
* A területet el kell látni hatósági tájékoztató táblákkal, illetve a lehetőségeknek megfelelően információs táblával.
	+ 1. ***Terület- és földhasználat***
* A területen kutatás, idegenforgalom, üdülés, oktatás, rekreáció a jogszabályokban előírt engedélyek birtokában történhet.
* A területen csak természetvédelmi érdekből helyezhető el épület, építmény.
* Új vonalas létesítmény a területen nem létesíthető, a meglevő csak előzetes természetvédelmi engedély birtokában újítható fel.
* A területen ipari, bányászati tevékenységet folytatni tilos.
* Biztosítani kell a terület őrzését az illegális fatolvajok ellen.
	1. **Művelési ághoz köthető természetvédelmi kezelési módok, korlátozások és tilalmak**
		1. ***Erdők kezelése, korlátozások***
* Erdőgazdálkodás csak a természetvédelmi oltalomnak megfelelően, az elsődleges rendeltetés figyelembe vételével, természetkímélő módon folytatható.
* A védett és fokozottan védett madárfajok fészkelésének érdekében az erdő művelési ágú területeken folyamatosan biztosítani kell az idős állományú fák meglétét.
* Február és szeptember között minden erdészeti munkavégzés tilos.
* Vetési varjú (*Corvus fugilegus*) fészket tartó fa kivágása tilos.
* Az erdő terület felújítását lehetőség szerint fokozatosan őshonos fafajokkal kell elvégezni.
	+ 1. ***Gyepek kezelése, korlátozások***
* A legelőterületek legfeljebb 0,5 állategység/ha sűrűségben elsősorban juhokkal, vagy lehetőség szerint magyar szürke marhával, magyar tarka marhával legeltethetőek.
* A legeltetés időtartama a védett, veszélyeztetett fajok életciklusától és az időjárástól függően, de általában április 24. és október 31. között lehetséges.A kék vércse (*Falco vespertinus*) korai táplálkozásának, fészek foglalásának, költésének elősegítése érdekében az Abony 0139/1 hrsz területének ¼-ét-1/3-át a fészkelő helyek környékén már április 20-tól szükséges legeltetni, vagy május 20-ig lekaszálni.
* A kaszálóterületeken, a növényzettől és az időjárástól függően évente egy, esetleg két alkalommal lehet kaszálni. Az Abony 0139/1 hrsz-en kívüli gyepterületen az első kaszálás legkorábbi időpontja június 20. Az élővilág védelme érdekében az első kaszáláskor a hasznosított rétterület 10 %-át, míg a második kaszálásakor a hasznosított rétterület 20 %-át kíméleti területként vissza kell hagyni.
* A kaszálás során természetbarát technikákat kell alkalmazni. Legalább 10 cm-es tarlómagasságot kell hagyni, vadriasztó lánc használata kötelező, a használt kasza legnagyobb szélessége nem haladhatja meg a 3 métert. Szársértős kasza használata nem megengedett.
* Amennyiben a szikes gyepek használata gépi kaszálással történik, úgy a gazdag mikrodomborzati formakinccsel rendelkező vakszikes, szikpadkás részeket kímélni szükséges.
* Munkavégzés csak napkeltétől napnyugtáig megengedett, minden esetben kerülni kell a felázott talajon történő gépi munkákat. A lekaszált szénát 30 napon belül maradék nélkül el kell a területről szállítani. A védett terület állapotát veszélyeztető javítások (pl. olajcsere, hidraulika cső csere) a védett természeti területen nem végezhetőek.
* A gyepeken tápanyag utánpótlás csak a legelő állatok elhullajtott ürülékével történhet, felülvetés, műtrágyázás, hígtrágya, szennyvíz, szennyvíziszap és szennyvíziszapot tartalmazó komposzt, bioregulátorok felhasználása, a gyep fogasolása, tárcsázása, a gyepfelszín maradandó károsítása tilos.
* A gyepek természetvédelmi kezelése céljából történő égetését csak a jelentős mértékben elgyomosodott gyeprészeken, foltszerűen, az adott évben csak a gyepterület egyharmadára kiterjedően lehet végezni decemberben, vagy januárban.
* Növényvédőszeres gyomirtás csak a 3.1.2. pontban megfogalmazottak szerint történhet.
* A gyepgazdálkodás során visszamaradt gyomos foltokat (pl. szúrós legelőgyomok) tisztító kaszálással, szárzúzással, vagy kézi aszatolással kell kezelni.
	+ 1. ***Szántók kezelése, korlátozások***
* A szántó területeket lehetőség szerint az agrár-környezetgazdálkodási támogatások **s**zántóföldi növénytermesztés kék vércse élőhely-fejlesztési előírásokkal célprogram előírásainak megfelelően javasolt művelni.
* Hígtrágya, szennyvíz, szennyvíziszap és szennyvíziszapot tartalmazó komposzt felhasználása tilos.
* Melioráció és öntözés nem végezhető.
* Rágcsálóírtó szerek és talajfertőtlenítő szerek alkalmazása tilos.
* Rovarölő szerek nem alkalmazhatók, kivéve a repce, a mustár, illetve az olajretek rovarirtását.
* Március 1. és július 31. között a munkavégzés csak napkeltétől napnyugtáig megengedett.
* Évelő szálas pillangós takarmánynövények betakarítása esetén madárbarát kaszálási módszert kell alkalmazni, a vadriasztó lánc használata kötelező.
* Lehetőség szerint minden kaszáláskor táblánként 5% kaszálatlan területet kell hagyni, a tábla szélével érintkezően.
1. **A tervezési terület rendeltetése**
* A fokozottan védett, kiemelt közösségi jelentőségű kék vércse (*Falco vespertinus*) és a társfészkelő vetési varjú (Corvus fugilegus) fészkelő állományainak megőrzése.
* A területen található botanikai értékek megőrzése, különös tekintettel a területen előforduló védett (pl. hengeresfészkű peremizs /*Inula germanica*/, horgas bogáncs /*Carduus hamulosus*/), és közösségi jelentőségű növényfajok (kisfészkű aszat /*Cirsium brachycephalum*/)állományait, illetve a jelölő élőhelyek (1530 pannon sztyeppek és mocsarak, 6250 síksági pannon löszgyepek)
	1. **A tervezési terület jogi helyzete**

A tervezési terület teljes egészében része az Abonyi Kaszálóerdő Különleges Madárvédelmi területnek (HUDI10001) és a Székek kiemelt jelentőségű természetmegőrzési területnek (HUDI20046). Kihirdetve: 2004. május 1.

* 1. **A tervezési terület elhelyezkedése, határai**

A tervezési terület Pest megyében, Abony várostól DNY-i irányban fekszik. Középpontjának EOV koordinátái: EOV (X): 717780 és EOV (Y): 203314 WGS’84 19.93174 47.17076

A tervezési terület áttekintő térképe a térképmellékletben található.

* 1. **Tulajdonosi és birtokviszonyok**

A tervezési területen vadászati joggal  az **Abonyi Nimród Vt. rendelkezik** (Regisztrációs szám:**577110)**

***A tervezési terület tulajdonosi összetétele az adatvédelemre vonatkozó jogszabályok figyelembe vétele miatt nem tehető közzé.***



EREDETI MELLÉKLET!!!!!

**AZ „ABONYI KASZÁLÓERDŐ” TERMÉSZETVÉDELMI TERÜLET TERMÉSZETVÉDELMI KEZELÉSI TERVE**

1. **Természetvédelmi gyakorlati célkitűzések**
* Őrizze meg a területen előforduló védett (pl. hengeresfészkű peremizs /*Inula germanica*/, horgas bogáncs /*Carduus hamulosus*/), és közösségi jelentőségű növényfajok (kisfészkű aszat /*Cirsium brachycephalum*/)állományait, illetve a jelölő élőhelyek (1530 pannon sztyeppek és mocsarak, 6250 síksági pannon löszgyepek) jó ökológiai állapotát.
* Őrizze meg a közösségi jelentőségű állatfajokat, különös tekintettel a kék vércse (*Falco vespertinus*) és a társfészkelő vetési varjú (*Corvus fugilegus*) állományait és a terület további fontos karakterfajait mint; a szalakóta (*Coracias garrulus*), kis őrgébics (*Lanius minor*), tövisszúró gébics (*Lanius collurio*).
* Óvja meg a terület biológiai sokszínűségét és őrizze meg a védett fajok élőhelyéül szolgáló erdő és a szomszédságában lévő gyepterület növény- és állatvilágát.
* Biztosítsa a területen található védett természeti értékek hosszú távú fennmaradását.
* Biztosítson lehetőséget a terület további faunisztikai és florisztikai értékeinek feltárására, valamint az ismert természeti értékek részletes vizsgálatát célzó kutatásokra.
* Segítse elő a természeti értékek folyamatos figyelemmel kísérését, a változások rögzítését.
1. **Természetvédelmi stratégiák**
* A természetes és természetközeli gyepek fenntartása különösen legeltetéssel, esetleg kaszálással.
* A degradált, elnádasodott, cserjésedő, beszántott gyepek helyreállítása, a védett, fokozottan védett és jelölő madárfajok fészkelő helyeként számon nem tartott invazív fás (pl. mirigyes bálványfa /*Ailanthus altissiama*/) és egyéb lágyszárú gyomfajok (pl. magas aranyvessző */Solidago gigantea/*) visszaszorítása.
* A zárványszántók visszagyepesítése, esetlegesen lucernavetéssel történő hasznosítása, illetve a természetvédelmi oltalom alatt álló peremi szántókon természetbarát szántóföldi gazdálkodás kialakítása.
* A területen megtalálható élőhelyek ökológiai vízkészletének biztosítása a jelenleg még a vizek elvezetését szolgáló csatornákban épített vízvisszatartó műtárgyakkal.
* A tájidegen fafajú erdők, ligetek, fasorok fokozatos átalakítása hazai fafajokból álló állományokká, kivéve azokat, amelyek a védett, fokozottan védett és jelölő madárfajok fészkelése szempontjából fontosak.
* A tájkaraktert meghatározó, erdőnek nem minősülő, őshonos fafajokból álló ligetek, facsoportok kímélete, újak kialakítása.
* A terület kiemelt jelentőségű madárfaja, a kék vércse számára zavartalan fészkelőhely fenntartása a védett erdőben található vetési varjú telepen elsődleges fontosságú.
* A gyeptársulások a kék vércsék számára táplálkozó területet jelentenek, így azok természetes állapotának megőrzése stratégiai célt jelent.
1. **természetvédelmi kezelési módok, korlátozások és tilalmak**

A természetvédelmi kezelési módokra, korlátozásokra és tilalmakra vonatkozó előírásokat – a természetvédelmi kezelési tervek készítésére, készítőjére és tartalmára vonatkozó szabályokról szóló 30/2001. (XII. 28.) KöM rendelet 2. §. (2) bekezdés c) pontjában, illetve az R. mellékletének 7. pontjában meghatározottak szerint – a 3.1. és 3.2 fejezet tartalmazza.

* 1. **Művelési ághoz nem köthető természetvédelmi kezelési módok, korlátozások és tilalmak**
		1. ***Fajok védelme***
* A természetvédelmi oltalom alatt álló növény- és állatfajok populációinak megőrzését alapvetően élőhelyüknek a 3.1.1., 3.1.2., 3.2.1., 3.2.2., 3.2.3., 3.2.4., 3.2.5. pontokban foglaltaknak megfelelő természetvédelmi kezelésével kell biztosítani.
* A késői magérlelésű, elsősorban a síksági pannon löszgyepekben előforduló védett növényfajok állományait a gyepek kaszálása során a magérlelés biztosítása érdekében a fajok populációinak fennmaradását biztosító mennyiségben kaszálatlanul kell hagyni.
* Az madárfajok védelme érdekében február és szeptember között a fészkek 200 méteres körzetében teljes zavartalanságot kell biztosítani.
	+ 1. ***Élőhelyek védelme***
* Amennyiben a szikes gyepek használata gépi kaszálással történik, úgy a gazdag mikrodomborzati formakinccsel rendelkező vakszikes, szikpadkás részeket kímélni szükséges.
* A nehezen megközelíthető, kis kiterjedésű, de értékes löszgyep fragmentumokat – pl. mezsgyéken, árokpartokon - legalább kétévente elvégzett kézi tisztító kaszálással kell fenntartani.
* A természetközeli gyepterületeken a tájidegen, invazív növényfajokat mechanikai, illetve csepegésmentes gyomirtó növényvédőszer-kijuttatási módszerekkel el kell távolítani.
* A galagonyával, kökénnyel, vadrózsával erősen cserjésedő gyepeken kézi, vagy gépi cserjeirtást kell végezni, a vegetációs időszakon kívül.
* A gyepgazdálkodás során visszamaradt gyomos foltokat (pl. szúrós legelőgyomok) tisztító kaszálással, szárzúzással, vagy kézi aszatolással kell kezelni.
* A területen elhelyezkedő vizes élőhelyek hidrológiai sajátosságait vízvisszatartásokkal közelíteni kell a vízrendezések előtti állapotokhoz**,** törekedni kell az ökológiai szempontból fontos téli-tavaszi vizek minél nagyobb mértékű visszatartására.
* Új utak, csapások létesítése tilos. Hulladékot a területen hátrahagyni nem lehetséges. Határjelek csak természetes anyagokból (fa) készülhetnek.
	+ 1. ***Vadgazdálkodás***
* A védett területen etetők, szórók, sózók elhelyezése, vadtenyésztés, vadkibocsátás, vadföld létesítése és művelése tilos!
* Vadvédelmi kerítés a védett területen nem létesíthető.
* A varjúfélék gyérítése tilos, a területen élve fogó csapdázásuk sem végezhető!
	+ 1. ***Vízgazdálkodás***
* A terület vízháztartási egyensúlyának megőrzése érdekében a terület szárazodásával járó mindennemű felszíni és felszín alatti vizet érintő vízügyi beavatkozás tilos.
	+ 1. ***Közlekedés***
* A területen új közlekedési utat létesíteni tilos.
* Az természetvédelmi kezeléssel, erdő- és vadgazdálkodással összefüggő gépjármű és erőgép használat csak a munkavégzéssel összefüggésben, fokozott körültekintéssel, előre tervezett és az igazgatósággal előzetesen egyeztetve történhet.
	+ 1. ***Természetvédelmi infrastruktúra***
* A területet el kell látni hatósági tájékoztató táblákkal, illetve a lehetőségeknek megfelelően információs táblával.
	+ 1. ***Terület- és földhasználat***
* A területen kutatás, idegenforgalom, üdülés, oktatás, rekreáció a jogszabályokban előírt engedélyek birtokában, az igazgatósággal előzetesen egyeztetett módon történhet.
* A területen mindennemű épület, építmény létesítése, magas- és mélyépítési tevékenység tilos.
	1. **Művelési ághoz köthető természetvédelmi kezelési módok, korlátozások és tilalmak**
		1. ***Erdők kezelése, korlátozások***
* Erdőgazdálkodás csak a természetvédelmi oltalomnak megfelelően, az elsődleges rendeltetés figyelembe vételével, természetkímélő módon folytatható.
* A védett és fokozottan védett madárfajok fészkelésének érdekében az erdő művelési ágú területeken folyamatosan biztosítani kell az idős állományú fák meglétét. A meglévő erdőgazdasági terveket e szerint kell módosítani.
* Február és szeptember között minden nemű erdészeti munkavégzés tilos.
	+ 1. ***Gyepek kezelése, korlátozások***
* A legelőterületek legfeljebb 0,5 állategység/ha sűrűségben elsősorban juhokkal, vagy lehetőség szerint magyar szürke marhával, magyar tarka marhával legeltethetőek.
* A legeltetés időtartama a védett, veszélyeztetett fajok életciklusától és az időjárástól függően, de általában április 24. és október 31. között lehetséges.
* A kaszálóterületeken, a növényzettől és az időjárástól függően évente egy, esetleg két alkalommal lehet kaszálni. A gyepterület harmadán az első kaszálás legkorábbi időpontja június 20. Az élővilág védelme érdekében az első kaszáláskor a hasznosított rétterület 10 %-át, míg a második kaszálásakor a hasznosított rétterület 20 %-át kíméleti területként vissza kell hagyni.
* A kaszálás során természetbarát technikákat kell alkalmazni. Legalább 10 cm-es tarlómagasságot kell hagyni, vadriasztó lánc használata kötelező, a használt kasza legnagyobb szélessége nem haladhatja meg a 3 métert. Szársértős kasza használata nem megengedett.
* Munkavégzés csak napkeltétől napnyugtáig megengedett, minden esetben kerülni kell a felázott talajon történő gépi munkákat. A lekaszált szénát 30 napon belül maradék nélkül el kell a területről szállítani. A védett terület állapotát veszélyeztető javítások (pl. olajcsere, hidraulika cső csere) a védett természeti területen nem végezhetőek.
* A gyepeken tápanyag utánpótlás csak a legelő állatok elhullajtott ürülékével történhet, felülvetés, műtrágyázás, hígtrágya, szennyvíz, szennyvíziszap és szennyvíziszapot tartalmazó komposzt, bioregulátorok felhasználása, a gyep fogasolása, tárcsázása, a gyepfelszín maradandó károsítása tilos.
* A gyepek természetvédelmi kezelése céljából történő égetését csak a jelentős mértékben elgyomosodott gyeprészeken, foltszerűen, az adott évben csak a gyepterület egyharmadára kiterjedően lehet végezni decemberben, vagy januárban.
* Növényvédőszeres gyomirtás csak a 3.1.2. pontban megfogalmazottak szerint történhet.

1. **A tervezési terület rendeltetése**
* A fokozottan védett, kiemelt közösségi jelentőségű kék vércse (*Falco vespertinus*) és a társfészkelő vetési varjú (Corvus fugilegus) fészkelő állományainak megőrzése.
* A területen található botanikai értékek megőrzése, különös tekintettel a területen előforduló védett (pl. hengeresfészkű peremizs /*Inula germanica*/, horgas bogáncs /*Carduus hamulosus*/), és közösségi jelentőségű növényfajok (kisfészkű aszat /*Cirsium brachycephalum*/)állományait, illetve a jelölő élőhelyek (1530 pannon sztyeppek és mocsarak, 6250 síksági pannon löszgyepek)
	1. **A tervezési terület jogi helyzete**

A tervezési terület teljes egészében része az Abonyi Kaszálóerdő Különleges Madárvédelmi területnek (HUDI10001). Kihirdetve: 2004. május 1.

* 1. **A tervezési terület elhelyezkedése, határai**

A tervezési terület Pest megyében, Abony várostól DNY-i irányban fekszik. Középpontjának EOV koordinátái: EOV (X): 717780 és EOV (Y): 203314 WGS’84 19.93174 47.17076

A tervezési terület áttekintő térképe a térképmellékletben található.

* 1. **Tulajdonosi és birtokviszonyok**

A tervezési területen vadászati joggal  az **Abonyi Nimród Vt. rendelkezik** (Regisztrációs szám:**577110)**.

***A tervezési terület tulajdonosi összetétele az adatvédelemre vonatkozó jogszabályok figyelembe vétele miatt nem tehető közzé.***

1. Megállapította: Abony Város Önkormányzat Képviselő-testülete 22/2013. (VIII.5.) önkormányzati rendeletének 1. §. Hatályos: 2013. augusztus 20-tól. [↑](#footnote-ref-1)